**AB „VILNIAUS ŠILUMOS TINKLAI”**

**TECHNINĖ SPECIFIKACIJA**

1. **PIRKIMO OBJEKTAS**

1.1. E-2 ŠTS-1 pastato 32P1p atnaujinimas jį apšiltinant ir inžinierinių sistemų rekonstrukcija.

1. **PIRKIMO OBJEKTO APIMTYS IR CHARAKTERISTIKA**

2.1.E-2 pastato 32P1p (~ 255 m²) atnaujinimas ir apšiltinimas pritaikant ŠTS-1 planuojamai vykdyti veiklai. Dėl patalpų paskirties pasikeitimo rekonstruojamos pastato inžinierinės sistemos.

**3. SUTARTINIŲ ĮSIPAREIGOJIMŲ VYKDYMO VIETA**

3.1. Elektrinės g. 2, Vilnius.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

4.1.1. Pastatas ir patalpos, esančios pastate, turi būti atnaujintos pritaikant planuojamai vykdyti veiklai. Atnaujinamo pastato ir jo patalpų planas (esamas) pridedamas (1 priedas). Dėl patalpų paskirties pasikeitimo turi būti rekonstruotos pastato inžinierinės sistemos.

4.1.2. Pastate numatoma įrengti naujas patalpas. Įrengiamų patalpų sąrašas ir numeriai nurodyti pridedamame pastato plane (2 priedas): 1 – sandėlis, 2 – sandėlis, 3 – dirbtuvės, 4 – persirengimo patalpa, 5 – persirengimo patalpa, 6 – džiovykla, 7 – kabinetas, 8 – tualetas, 9 – dušinė, 10 – koridorius, 11 – kabinetas, 12 – drabužinė, 13 –koridorius, 14 – kabinetas, 15 – valgomasis, 16 – koridorius, 17 – tualetas, 18 – koridorius, 19 – tualetas, 20 – dušinė, 21 – tambūras, 22 – kabinetas, 23 – kabinetas, 25 – sandėlis, 26 – sandėlis.

**4.2. Detalus darbų aprašas**

***4.2.1. Darbai pastato išorėje***

4.2.1.1. Pastato fasadas šiltinamas 100 mm vata, eilėje A tarp ašių 1-10, eilėje C tarp ašių 3-7, eilėje D tarp ašių 7-9, ašyje 9 tarp eilių B ir D ir ašyje 10 tarp eilių A ir B.

4.2.1.2. Fasadas skardinimas rifliuota skarda (RAL 7001), kampuose montuojant lankstinius.

4.2.1.3. Pastato cokolis ir pamatai šiltinami 100 mm (su drenažine membrana) gylis 0,6 m, tinkuojami dekoratyviniu tinku.

4.2.1.4. Įrengiama lietaus nuotekų surinkimo sistema su nuvedimu nuo pastato į esamus šulinius.

4.2.1.5. Stogo pakalimai išmontuojami ir apskardinami skarda įrengiant karkasą.

4.2.1.6. Išorinės įėjimo durys į 21 patalpą montuojamos metalinės su durų pritraukėju. Durų dangos spalva derinama su Užsakovu.

4.2.1.7. Esamuose pakeliamuose vartuose (tarp ašių 2–3) įrengiamos įėjimo durys su švieslangiu ir pritraukėju.

4.2.1.8. Pastato išorėje virš įėjimo durų į 21 patalpą įrengiamas *pvc* stogelis su metaliniu konstruktyvu.

***4.2.2. Statybos darbai pastato viduje***

4.2.2.1. Patalpose 3, 4, 12, 13, 20 įrengiamos pertvaros (vieta ir preliminarūs matmenys nurodyti 4 priede). Pertvaros įrengiamos iš gipskartonio 2 sluoksnių iš abiejų pusių su vidaus šiltinimu.

4.2.2.2. Patalpoje 1-6 esami, stiklo blokeliais užmūrytos langų angos išardomos, įrengiami nauji plastikiniai langai (rėmas baltos spalvos).

4.2.2.3. Patalpose esami langai kečiami. Montuojami varstomi/nevarstomi plastikiniai langai (rėmas baltos spalvos) su dviejų kamerų stiklų paketu, mikroventiliacijos padėtimis ir atidarymo pozicija į viršų. Montuojamos naujos palangės ir atliekama angokraščių apdaila. Varstomų/nevarstomų langų išdėstymas nurodytas 5 priede.

4.2.2.4. Patalpų sienos tinkuojamos, glaistomos dažomos (išskyrus patalpas 8, 9, 17, 19, 20). Patalpose 8, 9, 17, 19, 20 sienos H iki 2000 mm klijuojamos plytelėmis. Patalpose 5 ir 15 virš praustuvų klijuojamos plytelės (~ 3 m²).

4.2.2.5. Patalpose įrengiamos pakabinamos lubos (Amstrong), išskyrus patalpas 8, 9, 17, 19, 20. Patalpose 8, 9, 17, 19, 20 įrengiamos plastikinės lubos.

4.2.2.6. Patalpų grindys – plytelių. Plytelių spalva derinama su Užsakovu.

4.2.2.7. Patalpų durys (esamos) keičiamos ir įrengiamos naujos (12 vnt.). Durų išdėstymas nurodytas 5 priede. Durų spalva derinama su Užsakovu.

4.2.2.8. Atliekant apdailos darbus būtina laikytis darbų vykdymo eiliškumo. Apdailos darbai turi būti atliekami esant teigiamai (>10 °C) aplinkos temperatūrai, kai oro drėgnumas ne didesnis nei 60%. Sienų, pertvarų, lubų ir grindų apdailos darbai atliekami hermetiškai užsandarinus angas inžinerinių tinklų praėjimo vietose.

***4.2.3. Elektros darbai***

4.2.3.1. Patalpų apšvietimui įrengiami įleidžiami į lubų konstrukciją šviestuvai. Šviestuvai turi būti naudojami LED tipo. Apšvietimo įrenginių valdymo įrangos montavimo principas – paslėpta instaliacija. Įrengiant apšvietimą būtina vadovautis higienos normomis HN 98:2014 „Natūralus ir dirbtinis darbo vietų apšvietimas. Apšvietos mažiausios ribinės vertės ir bendrieji matavimo reikalavimai“.

4.2.3.2. Šviestuvų skaičius patalpose nurodytas 3 priede.

4.2.3.3. Patalpų apšvietimui įrengiamas naujas paskirstymo skydas APS, kompiuterinių bei buitinių kištukinių lizdų užmaitinimui įrengiamas paskirstymo skydas PS. Skydų schema turi būti sudaryta pagal atskirų elektros vartotojų grupių elektros tiekimo patikimumo kategorijų reikalavimus. Kompiuterinių bei buitinių kištukinių lizdų PS-e turi būti įrengtas B+C tipo viršįtampų ribotuvas.

4.2.3.4. Patalpose 9 ir 20 (dušinėse) įrengiami šviestuvai turi būti ne žemesnės nei IP 65 klasės.

4.2.3.5. Apšvietimo valdymas patalpose organizuojamas jungiklių pagalba, įvertinant valdomų grupių kiekį pagal patalpos plotą.

4.2.3.6. Patalpose įrengiami kištukiniai lizdai – lizdų grupės. Kištukiniai lizdai turi būti atskirti į kompiuterines ir į buitines. Lizdai turi būti pažymėti.

4.2.3.7. Kištukinių lizdų skaičius patalpose nurodytas 2 priede.

4.2.3.8. Virš įėjimo durų sumontuojami du nauji šviestuvai lauko sąlygomis eksploatuoti, valdymas iš vidaus ir lauko.

4.2.3.9. Rangovas privalės įvertinti montuojamos įrangos ir vartotojų galingumus ir panaudoti tinkamo skerspjūvio kabelius, bet ne mažesnius nei 1,5 mm2 skersmens varinius – apšvietimui ir ne mažesnius nei 2,5 mm2 skersmens varinius – kištukiniams lizdams. Visi magistraliniai ir paskirstomieji tinklai turi būti klojami variniais kabeliais.

4.2.3.10. Elektros įvadas į pastatą įrengtas viena elektros tiekimo linija iš 0,4 kV vidinio elektrinės elektros tinklo. Tiksli prisijungimo vieta - įvadinis pastato skydas, sumontuotas lauke ant pastato sienos. Tiksli prisijungimo vieta nurodyta 3 priede.

4.2.3.11. Lankstieji laidai ir kabeliai turi būti klojami naujai įrengtose kabelių magistralėse, klojami tvarkingai ir taip, kad prie jų būtų galima prieiti. Visos laidų ir kabelių pynės turi būti tinkamai tvirtinamos, kabelių tvirtinimo apkabos turi būti naudojamos visų periferinių įrenginių ir tarpusavio sujungimų kabelių tvirtinimui.

4.2.3.12. Rangovas turi pateikti ir sumontuoti visus elektros instaliacijos tvirtinimo elementus, jungiklius, elektros jungtis, laidus ir kabelius visiems galios įrengimams ir prietaisams bei kitiems elektros įtaisams.

***4.2.4. Sanitarinių patalpų įrengimo darbai***

4.2.4.1. Patalpoje 5 įrengiami 2 praustuvai.

4.2.4.2. Patalpoje 8 įrengiami 2 unitazai, 1 pisuaras ir 1 praustuvas.

4.2.4.3. Patalpoje 9 įrengiama 3 dušo vietos (pertvaros) ir 1 dušo dugnas.

4.2.4.4. Patalpoje 15 įrengiama 1 plautuvė (virtuvinė).

4.2.4.5. Patalpoje 17 įrengiamas 1 unitazas ir 1 praustuvas.

4.2.4.6. Patalpoje 19 įrengiamas 1 unitazas ir 1 praustuvas.

4.2.4.7. Patalpoje 20 įrengiama 1 dušo vieta ir praustuvas.

4.2.4.8. Visiems patalpose įrengtiems santechnikos prietaisams turi būti sumontuoti karšto ir/ ar šalto vandens tiekimo vamzdynai su uždaromąja armatūra.

4.2.4.9. Sanitariniuose mazguose ir aplink/virš sanitarinius prietaisus ant sienų numatyti ir įrengti plytelių apdailą (pagal galiojančias higienos normas ir tokioms patalpoms taikomus reikalavimus).

4.2.4.10. Remontuojamose patalpose vandentiekio vamzdynas pilnai išmontuojamas, visi vandentiekio prietaisai turi būti keičiami naujais.

4.2.4.11. Esami šalto, karšto bei šilumos tiekimo cirkuliaciniai vandens stovai/linijos išmontuojami iki vandentiekio magistralių prijungimo taškų. Visus vamzdynus įrengti paslėptai statybinėse konstrukcijose arba virš pakabinamų lubų. Šalto ir karšto vandentiekio atšakoms ir sanitariniams prietaisams įrengti vandens atjungimo armatūrą. Visi vandentiekio, nuotekų vamzdynai turi būti įrengti taip, kad atitiktų visus higieninius, mechaninio stiprumo ir priešgaisrinius normatyvinių dokumentų reikalavimus.

4.2.4.12. Esami nuotekų stovai demontuojami ir įrengiami nauji. Įrengiami nuotekų stovų alsuokliai. Nuotekų šalinimo vamzdynus įrengti paslėptai. Nuotekų šalinimo tinklo valymui numatyti ir įrengti pravalą/-as ir revizijas. Sanitarinės paskirties patalpose 9 ir 20 turi būti įrengti vandens nupylimo įrenginiai trapai. Trapai turi būti įrengti sauso tipo. Visose patalpose prie sanitarinių prietaisų turi būti sumontuoti atitinkamo skersmens nuotekų vamzdynai ir prisijungimo taškai.

***4.2.5. Šildymo sistemų įrengimo darbai***

4.2.5.1. Patalpose įrengiami nauji šildymo įrenginiai (radiatoriai). Šildymo įrenginių išdėstymo vietos ir galingumai nurodyti 6 priede. Patalpose 1, 2, 24, 25 paliekami esami radiatoriai. Jie prijungiami prie bendros sistemos.

4.2.5.2. Remontuojamose patalpose turi būti pakeisti naujais šilumos tiekimo vamzdynai, šildymo sistemos ventiliai, apsauginiai prietaisai, radiatoriai ir kita įranga. Įranga ir medžiagos turi atitikti keliamus reikalavimui jai ir užtikrinti, bet nepabloginti sistemos charakteristikų. Šildymo radiatoriai turi turėti termostatinius reguliavimo prietaisus.

4.2.5.3. Šildymo sistema organizuojama per kolektorių/-ius, išskiriant reikalingą ir pakankamą tiekimo linijų kiekį, kuris užtikrintų kokybišką ir tinkamą šilumos tiekimą patalpoms.

4.2.5.4. Šildymo prietaisai, jų išdėstymas turi atitikti priešgaisrinės saugos ir higienos normų reikalavimus. Visos naudojamos medžiagos turi būti sertifikuotos. Patalpose turi būti užtikrinta pakankama šiluminė aplinka. Vidaus patalpų temperatūrų vertės šildymo sezonui turi būti nustatytos pagal galiojančias higienos normas ir pagal užsakovo poreikius.

***4.2.6. Vėdinimo/vėsinimo sistemų įrengimas***

4.2.6.1. Patalpoms (išskyrus patalpas 1 ir 2) įrengiamas vėdinimas.

4.2.6.2. Priverstinio oro tiekimo ir šalinimo sistema turi užtikrinti komfortą darbo zonose, patalpose.

4.2.6.3. Vėdinimo įrenginys/-iai plokštelinis ar rotacinis. Rekuperacijos įrenginys gali būti montuojamas patalpų viduje. Turi būti užtikrinta galimybė valdyti tiekiamo oro temperatūrą, drėgmę ir kokybę automatiniu režimu.

4.2.6.4. Kanalų sistema formuojama virš pakabinamų lubų. Turi užtikrinti oro šalinimą iš sanitarinių mazgų. Valdomos sklendės ant tiekimo ir ištraukimo linijų turi veikti suderintos su gaisro aptikimo sistema. Tiekiamo oro kokybė turi būti užtikrinta filtravimo įrenginiais.

4.2.6.5. Oro tiekimo/šalinimo sistemos komplektuojamos su atbuliniais vožtuvais, oro filtrais. Esant būtinybei sumontuoti el. kaloriferį. Oro tiekimo sistemoje gali būti izoliuoti ventiliatoriai, triukšmo slopintuvai, ugnies – dūmų vožtuvai.

***4.2.6 Kondicionavimo sistemų įrengimas***

4.2.7.1. Patalpoms 7, 11, 14, 22, 23 įrengiamas kondicionavimas.

4.2.7.2. Kondicionavimo sistema turi užtikrinti komfortą darbo zonose, patalpose.

4.2.7.3. Kondicionierių vidiniai blokai turi būti sumontuoti ant sienos arba lubose, lauko agregatai/blokai turi būti sumontuoti ant stogo arba ant išorinės sienos.

***4.2.7. Apsaugos signalizacijos įrengimas***

4.2.7.1. Visose patalpose įrengiama apsauginė signalizacija. Saugomas patalpų tūris dvigubais PIR+MB ir atidaromi langai nuo atidarymo magnetiniais kontaktas.

4.2.7.2 Apsaugos spinduliams sujungti numatyti DSC 1864 arba analogišką centralę su dviem klaviatūrom. Viena klaviatūra prie įėjimo patalpoje 21, kita prie durų patalpoje 3. Numatyti atitinkamą kiekį zonų išplėtimo modulių įskaitant gaisro aptikimo spindulių pajungimą, plius 5 spinduliai rezervui.

4.2.7.3. Į centralę pajungti telefono liniją, vietą iš kur pajungti telefono liniją nurodo Užsakovas.

4.2.7.4. Numatyti vidaus ir lauko sirenas.

4.2.7.5. Nenaudoti ATZ zonų.

***4.2.8. Gaisro signalizacijos įrengimas***

4.2.8.1. Visose patalpose įrengiama gaisro aptikimo signalizacija. Patalpoje 3 naudoti keturių laidų temperatūrinius daviklius, visose kitose patalpose keturių laidų dūminius daviklius.

4.2.8.2. Visi gaisro aptikimo spinduliai, ne daugiau kaip trijų patalpų, pajungiami į apsaugos centralę.

4.2.8.3. Numatyti ir pajungti patalpų ventiliacijos stabdymą kilus gaisrui.

4.2.8.4. Pateikiama išpildomoji gaisro aptikimo signalizacijos dokumentacija popierinis ir elektroninis variantas

***4.2.9. Ryšio sistemų įrengimas***

4.2.9.1. Patalpose 7, 11, 14, 22, 23 įrengiamos ryšio sistemos.

4.2.9.2. Iš Remonto mechaninių dirbtuvių pastato antro aukšto pravesti oro linija vytos poros kompiuterinį 5e kategorijos kabelį, tinkantį lauko sąlygoms. Apie 100 metrų.

4.2.9.3. Visų kompiuterinių kabelių komutavimo taškas pakabinamoje spintoje 21 patalpoje.

4.2.9.4. Pateikti ir sumontuoti pakabinamą spintą 19'' 9U 600x415x485mm su stiklinėmis durimis.

4.2.9.5. Pateikti nemažiau 750VA (SMART-UPS) nepertraukiamo maitinimo šaltinį.

4.2.9.6. Į spintą atvesti elektros maitinimo kabelį, apkrova nedaugiau 1 kW ir sumontuoti rozetę UPS maitinimui. Po nepertraukiamo maitinimo šaltinio sumontuoti rozetyną 6 lizdų.

4.2.9.7. Pateikti ir sumontuoti 24 lizdų komutatorių, kurių 12 lizdų POE.

Komutatoriaus reikalavimai:

|  |  |
| --- | --- |
| **Lizdai** | RJ-45 10/100 su auto-MDIX ir **PoE** – ne mažiau **12**, RJ-45 10/100 su auto-MDIX - ne mažiau **12**, RJ-45 10/100/1000 – ne mažiau **2** |
| **Komutavimo našumas** | Ne mažiau 16 Gbps |
| **MAC adresų lentelė** | Ne mažiau 16000 įrašų |
| **Valdymas** | Įrenginys privalo turėti valdymo galimybę per tinklą naudojantis SSHv2 protokolu, panaudojant apsaugotą Internetinio tinklalapio sąsają ir panaudojant HP Intelligent Management Center. |
| **Palaikomi protokolai** | 802.3ad prievadų loginio apjungimo protokolas;  802.1s, 802.1d, 802.1w Spanning Tree protokolas su BPDU apsauga;  802.1Q virtualių tinklų protokolas, ne mažiau 256 VLAN vienu metu, ne mažiau 4000 VLAN ID;  802.1x autentifikavimo protokolas;  802.1AB Link Layer Discovery protokolas;  802.1p srautų prioritetizavimo protokolas;  SNMP v2;  802.3af, 802.3at PoE |
| **Suderinamumas** | Įrenginys turi būti suderinamas su kompiuteriniame tinkle naudojamais komutatoriais HP Procurve. Komutatorius bus jungiamas prie HP Procurve 5304xl, 2626. |
| **Atmintinė** | Dviguba atmintinė įrenginio programinės įrangos atvaizdui |
| **Maitinimo įtampa** | 230 V 50 Hz |
| **Korpusas** | Montuojamas į 19“spintą, ne daugiau 1U aukščio su visais priedais montavimui spintoje. |
| **Garantinė techninė priežiūra** | Nemokama Life Time įrenginio programinės įrangos (firmware) atnaujinimo galimybė, nemokama Life Time garantija įrangai. Life Time - tol, kol priklauso nupirkta įranga. |

4.2.9.8. Pateikti ir sukomutuoti 24 vnt. kompiuterinio tinklo „patch“ kabelių, kurie jungia komutacines paneles ir komutatorius. Patch kabelių ilgis 1 metras.

4.2.9.9. Ryšių komutacinėje spintoje sumontuoti 1 (vieną) 24 vietų 5E kategorijos komutacinę panelę ir 1 (vieną) komutacinių kabelių tvarkyklę.

4.2.9.10. Nuvesti po 2 (du) UTP 5E kategorijos kabelius kiekvienai numatytai darbo vietai kabinete. Kabeliai vedami virš pakabinamų lubų metaliniais kanalais-loveliais.

4.2.9.11. Kiekvienoje darbo vietoje sumontuoti po 2 vnt. virštinkinius RJ45 lizdus (5E kategorijos) vienoje rozetėje.

4.2.9.12. Atlikti nutiestų kabelių testavimo ir markiravimo darbus pagal užsakovo pateiktą markiravimo tvarką.

4.2.9.13. Atvesti 20 porų ryšių kabelį 20x0,5 iš paskirstymo spintos PS-10, kuri yra 20 metrų nuo pastato. Abejose spintose kabelį komutuoti į krone plintus.

**5. BENDRI REIKALAVIMAI**

5.1. Darbai atliekami pagal Lietuvos Respublikoje galiojančius standartus, normas ir taisykles. Darbams atlikti naudojamos Lietuvos Respublikoje ir ES sertifikuotos medžiagos, gaminiai ir konstrukcijos.

5.2. Siekdamas nustatyti savo galimybes, riziką, potencialias išlaidas bei išsiaiškinti kitas aplinkybes, svarbias rengiant pasiūlymą, potencialus Rangovas turės atvykti į objektą, įvertinti atnaujinamo pastato remontuojamas patalpas, fasadą, susipažinti su esamomis inžinerinėmis komunikacijomis ir jų sistemomis, jų esama būkle ir veikimu.

Objekto apžiūros laikas yra derinamas – ne vėliau, kaip prieš penkias darbo dienas iki pasiūlymų pateikimo dienos. Objekto apžiūra vykdoma dalyvaujant Užsakovo atstovui.

5.3. Rangovas, apžiūrėdamas/vertindamas objektą turės numatyti visus darbus, visas medžiagas bei visus įrenginius, kurie yra būtini įgyvendinti ir užtikrinti aprašytus Užsakovo poreikius. Rangovas, apžiūrėdamas pirkimo objektą, turi numatyti visus papildomus darbus, įrenginius ir medžiagas, kurie jo nuomone gali būti reikalingi/būtini įgyvendinant aprašytas apimtis.

5.4. Visi darbai turi būti atliekami pagal dokumentacijoje ar gamintojo pateiktas instrukcijas bei taikant tinkamus darbo metodus, o taip pat naudingą gamybinę patirtį. Medžiagos, gaminiai bei įrenginiai turi būti sertifikuoti Europos Sąjungoje. Užsakovas turi teisę atmesti medžiagas be jokių papildomų išlaidų, jei jos neatitinka normatyvinių ar kitų dokumentų reikalavimų. Tokiu atveju, Rangovas turi pateikti lygiavertes medžiagas ir lygiaverčius įrenginius, kurie atitinka normatyvinių ar kitų dokumentų reikalavimus.

5.5. Rangovas turi užtikrinti saugų darbą, aplinkos apsaugą, tinkamas darbo sąlygas remonto darbų vietoje. Bet kurios priemonės įgyvendinimo darbai turi būti atlikti iki galo, suremontuotos pastato patalpos turi būti tinkamos tolimesnei eksploatacijai. Po remonto darbų neturi pablogėti kitų pastato dalių ar teritorijos elementų, remontuojamų sistemų ir jų dalių eksploatacinės savybės.

5.6. Ne vėliau kaip per 10 (dešimt) darbo dienų nuo Sutarties įsigaliojimo dienos, Rangovas privalo parengti ir pateikti Užsakovui derinti darbų atlikimo grafiką.

5.7. Jei faktinis darbų atlikimo terminas nuo numatyto grafike vėluoja, Rangovas privalo nedelsdamas t. y. ne vėliau kaip 3 (tris) darbo dienos iki darbų grafike termino pabaigos, pateikti Užsakovui informaciją apie vėlavimo priežastį, vėlavimo šalinimo priemones ar kitus veiksmus, kurių Rangovas imsis darbams atlikti darbus numatytais terminais, nekeičiant darbų atlikimo galutinio termino.

5.8. Rangovas, prieš darbų pradžią, pateikia Užsakovui:

5.8.1. Paraiškas dėl laikinų leidimų išdavimo įeiti į saugomas AB „Vilniaus šilumos tinklai” zonas ir dėl laikinų leidimų išdavimo įvažiuoti į saugomas AB „Vilniaus šilumos tinklai” zonas ir darbuotojų nuotraukas leidimams;

5.8.2. Darbuotojų, kurie vykdys darbus ar kontroliuos darbų eigą bei kokybę sąrašą, kuriame nurodytos darbuotojų kvalifikacija, pareigos, asmens kodas.

5.9. Rangovo darbuotojai turi dėvėti spec. rūbus su firmos skiriamaisiais ženklais, o techninis darbuotojas turi nešioti prisegamą ženklą, kuriame nurodyta pavardė ir pareigos.

5.10. Rangovo darbuotojai turi laikytis VŠT vidaus darbo taisyklių.

5.11. Rangovas pats savo lėšomis apsirūpina būtinomis apsaugos, higieninėmis, priešgaisrinėmis priemonėmis.

5.12. Rangovas privalo už savo lėšas apsirūpinti įrankiais, mechanizmais, mechanizacijos priemonėmis, apšvietimo ir el. tiekimo kabeliais, suspausto oro žarnomis, apšvietimo lempomis ir kt. priemonėmis būtinomis atlikti darbus kokybiškai.

5.13. Kiekvienos darbo dienos pabaigoje Rangovas turi sutvarkyti darbo vietą ir pašalinti šiukšles.

**6. ĮSIPAREIGOJIMŲ VYKDYMAS**

* 1. **Įsipareigojimų vykdymo tvarka:**

6.1.1. Užsakovas darbų vykdymo metu gali tikrinti darbų saugos, priešgaisrinės saugos, darbo higienos ir sanitarijos, vidaus darbo ir kitų taisyklių reikalavimų vykdymą – neinformavęs Rangovo.

6.1.1. Rangovas privalo vykdyti Užsakovo pagrįstus reikalavimus ir pašalinti nustatytus trūkumus ir pažeidimus. Užsakovo nurodytus trūkumus ir pažeidimus Rangovas šalina savo lėšomis, jeigu šie pažeidimai kartojasi arba Rangovas vengia juos šalinti, Rangovui tenka visa atsakomybė už šių pažeidimų pasekmes ir Užsakovas gali nutraukti su Rangovu sutartį.

**6.2. Įsipareigojimų vykdymo terminai**

6.2.1. Darbai turi būti atlikti per 5 mėnesius po sutarties pasirašymo.

* 1. **Darbų perdavimo-priėmimo tvarka**
     1. Atliktų darbų priėmimas bus vykdomas pateikus ataskaitinę dokumentaciją.
     2. Darbų priėmimą atlieka Užsakovo įgaliotas asmuo dalyvaujant Rangovo atsakingam asmeniui.
     3. Priėmimas įforminamas pasirašant „Atliktų darbų priėmimo-perdavimo aktą“.
     4. „Atliktų darbų priėmimo-perdavimo aktas“ pasirašomas dviem egzemplioriais, po vieną abiem šalims.
     5. Darbai laikomi priimti, jeigu jie užbaigti ir nepastebėta defektų, trukdančių eksploatuoti įrengimą, bei Užsakovui perduota remontinė dokumentacija. Jeigu darbai nebuvo priimti dėl Rangovo kaltės, paskiriama nauja priėmimo data. Rangovas defektus, atsiradusius dėl jo kaltės, pašalina savo sąskaita.
  2. **Garantijos**
     1. Rangovas, atliktiems darbams suteikia tuo metu galiojančiuose Lietuvos Respublikos įstatymuose numatytą garantiją;
     2. Garantinis laikas Rangovo tiekiamai įrangai 24 (dvidešimt keturi) mėnesiai.
     3. Garantinis laikotarpis įrangai ir darbams prasideda nuo „Atliktų darbų priėmimo-perdavimo akto“ pasirašymo datos;
     4. Rangovas, savo lėšomis ir atsakomybe, privalo pašalinti sumontuotų sistemų ir įrengimų sutrikimus ir defektus per 5 dienas nuo pranešimo apie defektą datos. Jeigu defektui pašalinti reikės pristatyti reikiamas dalis, Rangovas privalo šias dalis pateikti ir pašalinti defektą per suderintą su Užsakovu laikotarpį;
     5. Jeigu nustatyti defektai garantinio laikotarpio metu nebus ištaisyti ir pašalinti per sutartyje nurodytą laiką, Rangovas įsipareigoja mokėti Sutartyje numatytus delspinigius už darbų atlikimo vėlavimą;
     6. Jeigu aptikti defektai garantinio laikotarpio metu nebus ištaisyti ir pašalinti, garantinis laikotarpis turi būti pratęsiamas tokiu laikotarpiu, kiek jo reikės defektams ištaisyti;
  3. **Sutarties vykdymo metu pateikiama dokumentacija**
     1. Baigus sutartyje numatytus darbus Užsakovui turi būti pateikta dokumentacija:
* panaudotų medžiagų ir įrangos atitikties deklaracijos;
* sumontuotos įrangos gamykliniai aprašymai naudojimo instrukcijos;
* įrengtų inžinierinių sistemų (elektros, ryšių, signalizacijos, vandentiekio, šilumos tiekimo, nuotekų) schemos.
* matavimų, patikrinimų, bandymų protokolai;
* išpildomoji apsauginės signalizacijos dokumentacija popierinis ir elektroninis variantas.
  + 1. Dokumentacija pateikiama lietuvių kalba.

1. **PRIEDAI**

7.1. 1 priedas. Atnaujinamo pastato ir patalpų (esamų) planas;

7.2. 2 priedas. Kištukinių lizdų išdėstymo planas.

7.3. 3 priedas. Apšvietimo šviestuvų išdėstymo planas.

7.4. 4 priedas. Patalpų išdėstymo planas.

7.5. 5 priedas. Langų durų išdėstymo planas.

7.6. 6 priedas. Šildymo įrenginių išdėstymo planas.